Такарышкі

**Така́рышкі** — вёска ў Івейскім раёне Гарадзенскай вобласьці. Уваходзіць у склад Эйгердаўскага сельсавету.

## Інфармацыя для турыстаў
Цікавасьць уяўляе каменны будынак панскага бровара, якія бачны з дарогі Юрацішкі — Вішнева. Калгасны сад акружае ліпавая алея, высажданая былым уладальнікам фальварка Такарышкі Вітольдам Радкевічам. Насупраць праз дарогу, на старых могілаках — помнік на магіле партызан і савецкага воіна.

## Гісторыя
Вядомыя з XVII стагодзьдзя, як маёнтак у Ашмянскім павеце Віленскага ваяводзтва.

З 1690 году ўласнасьць Казімера Ладзята, стражніка смаленскага, 5 дымоў. У пачатку 18 стагодзьдзя належаў Козел-Паклеўскім, пасьля Дакурнам, ашмянскаму будаўнічаму. У 1735 годзе ў вёсцы 3 дымы.

У Расейскай імпэрыі — вёска і маёнтак у складзе Юрацішкаўскай воласьці Ашмянскага павету Віленскай губэрні. На 1861 год у вёсцы 87 рэвіскіх душ, адносілася да маёнтку Такарышкі памешчыка Радкевіча. Зьяўлялася цэнтрам Такарышкаўскага сельскага таварыства.

У красавіку 1861 году ў Такарышках адбыліся сялянскія антыпрыгонныя хвалаваньні — сяляне з уладаньняў Радкевічаў адмовіліся адбываць баршчыну. Двухтысячны натоўп сялянаў, што сабраўся ў Іўі на кірмашы, расстралялі тры роты царскіх салдат.

Згодна перапісу 1897 году — 44 двары, 330 жыхароў. З 1899 году працуе школа граматы. У 1909 годзе — 48 двароў, 319 жыхароў. У 1905 годзе ў маёнтку 48 жыхароў, 642 дзесяціны зямлі.

Да прыходу немцаў у 1915 годзе падчас 1 Сусьветнай вайны працаваў бровар. Побач зь вёскай знаходзілася другая лінія абароны немцаў.

У міжваенны час у складзе Польшчы, у Юрацішкаўскай гміне Валожынскага павету Наваградзкага ваяводзтва. У 1921 годзе — 53 двары, 244 жыхары.

З 12 кастрычніка 1940 году вёска (92 двары, 347 жыхароў) цэнтар сельсавета Юрацішкаўскага раёну Баранавіцкай вобласьці БССР. Дзейнічала пачатковая школа. У 1950 годзе заснаваны калгас імя А. Пушкіна. 3 20 студзеня 1960 году ў Івейскім раёне. З 1960 па 1965 год у Даўгердзішкаўскім сельскім, затым у Юрацішкаўскім пасялковым савеце. З 13 студзеня 1965 году цэнтар Такарышкаўскага сельсавету. У 1970 годзе — 272 жыхары. З 15 ліпеня 1985 году далучана да Эйгердаўскага сельсавету. Цэнтар калгасу «Прагрэс».

Існуе клюб, бібліятэка, фэльчарска-акушэрскі пункт, аддзяленьне сузязі, крама. У 1999 годзе 62 двары, 154 жыхары.

Вёска знаходзіцца ў зоне радыяцыйнага кантролю.

## Насельніцтва
* 2009 год — 112 чалавек
* 1999 год — 154 чалавекі

## У літаратуры
Вёску згадвае ў сваіх падарожных нататках «*Лісты з дарогі*» Ядвігін Ш.

## Галерэя

Takaryški. Такарышкі (10.1918).jpg|Такарышкі ў кастрычніку 1918, прыпынак вузкакалейкі
Takaryški. Такарышкі (1915-18).jpg|Такарышкі на нямецкай паштоўцы Першай сусьветнай вайны
Takaryški. Такарышкі (1915-18) (2).jpg|[Возера ў Такарышках, нямецкая паштоўка часоў Першай сусьветнай вайны
Takaryški, Radkievič. Такарышкі, Радкевіч (1910).jpg|Такарышкі, сядзіба Радкевічаў
</gallery><gallery widths="150" heights="150" class="center">
Takaryški, Radkievič. Такарышкі, Радкевіч (1901-14).jpg|Такарышкі, Радкевічы падчас прагулкі (1901-1914)
Takaryški, Radkievič. Такарышкі, Радкевіч (1935).jpg|Такарышкі, Радкевічы каля маёнтка, 1935
Takaryški. Такарышкі (1901-14).jpg|Возера у Такарышках, 1901-1914
</gallery>

== Крыніцы ==


== Вонкавыя спасылкі ==
* [http://radzima.net/be/image_miejsce/tokarzyszki.html?id_galley=682 Старыя фота вёскі]




[Катэгорыя:Населеныя пункты Івейскага раёну
Катэгорыя:Эйгердаўскі сельсавет